
ДО                                                                                                                                              проект
ОБЩИНСКИ СЪВЕТ
СИМЕОНОВГРАД
Д О К Л А Д Н А   З А П И С К А
от
Милена Георгиева Рангелова – Кмет на Община Симеоновград
Относно: Приемане на нова Наредба за условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград

УВАЖАЕМИ  ДАМИ  И  ГОСПОДА  ОБЩИНСКИ  СЪВЕТНИЦИ,
Мотиви:
Действащата към момента Наредба за условията и реда за записване, преместване и отписване на деца в общинските детски градини на територията на община Симеоновград е приета с Решение № 104 по Протокол №12 от 28.09.2016г. на Общински съвет Симеоновград. 
Същата до този момент не е изменяна, а в годините има приети редица промени в нормативната уредба, касаещи предучилищното образование, които не са отразени в Наредбата. 
      
Приемането на нова Наредба е обусловено от необходимостта от актуализиране на общинската подзаконова нормативна уредба, регламентираща условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград. 

      
Проектът предвижда актуализиране и систематизиране на действащите правила, както и по-ясно регламентиране на отделни въпроси, свързани с организацията на приема, записването, преместването и отписването на децата.

С приемането на новата Наредба ще се осигури съответствие на общинската нормативна уредба с действащото законодателство в областта на предучилищното и училищното образование и ще създаде по-ясни правила за всички заинтересовани страни. 

             Цели, които се поставят: 

       Основната цел е създаване на ясни, прозрачни и единни правила за прием, записване, преместване и отписване на децата. С проекта на нова Наредба се цели подобряване организацията на приема в детските градини, улесняване на родителите/настойниците при кандидатстване и записване, създаване на ясни правила за организацията, както и осигуряване на ефективен контрол върху прилагането на Наредбата.

Финансови средства, необходими за прилагане на новата уредба: 
     
За прилагането на Наредбата за условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград не са необходими допълнителни финансови средства.

Очаквани резултати от прилагането:  

            Очаква се с приемането на Наредбата да се създаде до по-добра организация на приема и движението на децата, като това би улеснило родителите и заинтересованите лица от  образователните институции на територията на община Симеоновград.

            Анализ за съответствие с правото на Европейския съюз:
     Проектът на Наредбата е разработен в съответствие с разпоредбите на Закона за предучилищно и училищно образование, които норми са съобразени с Европейското законодателство.  Проектът е съобразен с принципите и нормите на правото на Европейския съюз.
На основание чл. 26, ал. 2 и ал. 3 от Закона за нормативните актове, проектът на Наредбата за условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград е публикуван на интернет страницата на Община Симеоновград на 02.09.2026г. С публикуването е предоставена възможност на заинтересованите лица да направят своите предложения и становища по проекта на Наредбата.

Предвид изложеното по-горе предлагам следния проект за 
              РЕШЕНИЕ:
На основание чл.76, ал.3 от АПК, чл.8 от ЗНА, чл. 21, ал. 2 от Закона за местното самоуправление и местната администрация и чл.59, ал.1 от Закона за предучилищното и училищното образование, Общински съвет Симеоновград
РЕШИ:


1. Общински съвет Симеоновград отменя Наредба за условията и реда за записване, отписване и преместване на деца в общинските детски градини на територията на община Симеоновград, приета с Решение №104/28.09.2016г. на Общински съвет Симеоновград;

2. Общински съвет Симеоновград приема нова Наредба №14 за условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград.
Приложение: Проект на Наредба за условията и реда за записване, преместване и отписване на деца в общинските детски градини и подготвителните групи в общинските училища на територията на община Симеоновград; Приложение 1-4 към Наредбата
КМЕТ НА ОБЩИНА:        



/МИЛЕНА РАНГЕЛОВА/
Изготвил: Евелина Димитрова, 

гл. експерт „Образование и социални дейности“
Съгласувал: адвокат М. Христозов - адвокат ОбС

